EkBass/fiwiki-20250220-pages-articles huggingface dataset:
Kangasalan rautatieasema

Kangasalan rautatieasema () oli Suomen rataverkolla Kangasalan kunnassa sijainnut, nyttemmin lakkautettu rautatieliikennepaikka. Liikennepaikka sijaitsi noin kuuden kilometrin päässä Kangasalan keskustasta pohjoisluoteeseen. Entisen aseman ympärille muodostunutta kylää kutsutaan yhä nimellä Kangasalan asema. Tämän seudun kaupunginosa on nimeltään AsemaKangasala sai kaupunginosat; Kangasalan Sanomat 24.9.2020. ==Liikennepaikan historia== Kangasalan kautta kulkeva rataosuus rakennettiin jo vuonna 1882. Kangasalalaisten tarpeisiin avattiin radalle vuonna 1888 Halimaan laituri, joka lakkautettiin Kangasalan aseman käyttöönoton jälkeen vuonna 1898. Laituri sijaitsi pari kilometriä asemalta Oriveden suuntaan. Asemalle sijoitettiin myös postitoimisto. Arkkitehti Bruno Granholmin suunnittelema asemarakennus on Venäjän vallan aikainen puurakennus, joka on suurehkon kuistiosansa takia varsin ainutlaatuinen.Jussi Iltanen: Radan varrella: Suomen rautatieliikennepaikat (2. painos), s. 174–175. Helsinki: Karttakeskus, 2010. ISBN 978-951-593-214-3. Kangasalan lepokodin valmistuttua kirkonkylään vuonna 1909 aloitettiin säännöllinen linjaliikenne hevoskyydillä aseman ja kirkonkylän välillä. Linjaa alettiin ajaa autolla vuonna 1923. Vuonna 1919 asemalta lähti päivittäin kuusi junaa kumpaankin suuntaan ja matka Tampereelle kesti runsaat puoli tuntia. Vuonna 1921 käsiteltiin Kangasalan kunnanvaltuustossa ehdotusta pistoraiteen rakentamiseksi asemalta kirkonkylään, mutta aloite ei edennyt tätä pitemmälle.Ossi Säpyskä: Pirkanmaan autoliikenteen vaiheet, s. 45. Tampere: Pirkanmaan Autoalan Veteraanit ry, 1988. ISBN 952-90019-3-2. Kangasalan kirkonkylä oli kuitenkin jo vanhastaan ollut tärkeä maaliikenteen läpikulkupaikka; sen kautta kulkivat maantiet Tampereelta niin Hämeenlinnan, Lahden kuin Jyväskylänkin suuntiin. Niinpä kehittyvä linja-autoliikenne syrjäytti jo 1930-luvulta lähtien melko hankalan junayhteyden. Aseman seudusta ei koskaan muodostunut kovin merkittävää taajamaa. Siellä asui 1960-luvun puolivälissä noin 700 henkilöä, pari vuosikymmentä myöhemmin enää noin 400; samalla ajanjaksolla kirkonkylän asukasluku oli noussut 2 400:sta liki 7 000:een. Kangasalan asema alennettiin pysäkiksi vuonna 1964 ja muutettiin miehittämättömäksi tavaraliikenteen loppuessa vuonna 1976. Lipunmyynti asemalla loppui 1970-luvun alussa Parkanon radan valmistumisen aikoihin, jolloin Tampere–Haapamäki-radan merkitys jäi vähäisemmäksi. Sivuraiteet purettiin asema-alueelta vuonna 1990. Kiinteistö ei ole enää rautatiekäytössä. Laiturit ja makasiinirakennus on purettu. Henkilöjunat pysähtyivät asemalla vuoden 1992 loppuun asti. Nykyään asemakylän tienhaaraan pääsee Väinö Paunun liikennöimällä seutuliikenteen linjalla 45 arkisin. Muita julkisia liikenneyhteyksiä ei ole. == Lähteet == Luokka:Kangasalan rautatieliikennepaikat Luokka:Pirkanmaan lakkautetut rautatieliikennepaikat Luokka:Bruno Granholmin suunnittelemat rakennukset Luokka:Asema (Kangasala) Luokka:Suomen 1890-luvulla rakennetut rautatieliikennepaikat
Eeva-Kaarina Aronen

thumb|Eeva-Kaarina Aronen haastateltavana Helsingin Taiteiden yössä 2014 Eeva- Kaarina ”Epi” Aronen (30. joulukuuta 1948 Helsinki – 16. joulukuuta 2015 Helsinki) oli suomalainen kirjailija ja toimittaja. Aronen kirjoitti ylioppilaaksi Tyttönormaalilyseosta Helsingissä 1968 ja valmistui filosofian kandidaatiksi Helsingin yliopistosta 1975 pääaineinaan romaaninen filologia ja venäjän kieli ja kirjallisuus. Toimittajaksi hän valmistui Sanoman toimittajakoulusta 1976. Aronen työskenteli toimittajana Helsingin Sanomien Kuukausiliitteessä vuosina 1991–2008. Arosen esikoisromaani Maria Renforsin totuus ilmestyi vuonna 2005 ja toinen romaani Hän joka näkee vuonna 2007. Esikoisromaani ilmestyi vuonna 2007 saksaksi nimellä Die Lachsfischerin. Saksannoksen on kustantanut Lübbe ja kääntänyt Angela Plöger. Aronen oli Runeberg-kirjallisuuspalkintoehdokkaana vuonna 2007. Hän joka näkee ilmestyi elokuussa 2008 saksaksi Lübbeltä Angela Plögerin käännöksenä nimellä Der Sommer vor meinem Fenster. Arosen kolmas romaani Kallorumpu ilmestyi vuonna 2011 ja oli Finlandia-palkintoehdokas. == Teokset == *Maria Renforsin totuus (Teos, 2005) *Hän joka näkee (Teos, 2007) *Kallorumpu (Teos, 2011) *Edda (Teos 2014) ==Lähteet== == Aiheesta muualla == *Eeva-Kaarina Aronen Teoksen sivuilla *Eeva-Kaarina Aronen Kirjasampo.fi:ssä *Toimittaja vaihtoi vapaalle, fiktioon – Eeva-Kaarina Aronen törmäsi niin hyvään aiheeseen, että siitä piti tehdä romaani (HS 21.9.2005) *Eeva-Kaarina Arosen muistokirjoitus Helsingin Sanomissa Luokka:Suomalaiset kirjailijat Luokka:Suomalaiset toimittajat Luokka:Vuonna 1948 syntyneet Luokka:Vuonna 2015 kuolleet
Abner Doubleday

Abner Doubleday (26. kesäkuuta 1819 – 26. tammikuuta 1893) oli Yhdysvaltain armeijan ammattisotilas ja Unionin kenraali Yhdysvaltain sisällissodassa. Hän oli syntynyt Ballston Spassa New Yorkissa. Hän ampui ensimmäisen laukauksen Fort Sumterin puolustuksessa, sodan avaustaistelussa, ja hänellä oli merkittävä rooli Gettysburgin taistelun varhaisvaiheissa. Hänet ylennettiin prikaatinkenraaliksi 3. helmikuuta 1862 ja hän komensi unionin Virginian armeijan 2. prikaatia. Hän otti osaa myös South Mountainin ja Fredericksburgin taisteluihin. Chancellorsvillessä hän joukkoineen oli lähinnä paikallaan. Gettysburg oli hänen hienoin hetkensä, mutta hänen korvaamisensa George Meadella aiheutti kestävän katkeruuden miesten välillä. Sodan jälkeen hän sai San Franciscossa Kaliforniassa patentin keksimälleen kaapeliautolle, joka kulkee siellä yhä. New Jerseyssä myöhempinä vuosinaan hän oli merkittävä jäsen ja myöhemmin presidentti teosofisessa seurassa. On myös väitetty, että hän olisi keksinyt baseballin, mutta useimmat historioitsijat tyrmäävät väitteen eikä Doubleday koskaan väittänyt sitä keksineensä. Hän kuoli sydämen vajaatoimintaan Mendhamissa ja on haudattu Arlingtonin sotilashautausmaahan Virginiaan. Luokka:Yhdysvaltalaiset kenraalit Luokka:Vuonna 1819 syntyneet Luokka:Vuonna 1893 kuolleet
Tim Kelleher

Timothy (Tim) Kelleher (s. 4. lokakuuta 1980) on yhdysvaltalainen muusikko. Kelleher soitti väliaikaisesti bassoa yhtyeessä 30 Seconds to Mars, edellisen basistin Matt Wachterin erottua vuonna 2007. Luokka:Vuonna 1980 syntyneet Luokka:Yhdysvaltalaiset basistit Luokka:Yhdysvaltalaiset rockmuusikot Luokka:Elävät henkilöt
Acid3

Acid3 on verkkoselainten renderöintitesti, jonka on suunnitellut ja toteuttanut WaSP (). Se julkaistiin 3. maaliskuuta 2008. Testi testaa tämänhetkisiä sekä tulevaisuuden WWW-standardeja sisältäen muun muassa DOM- sekä SVG-tuen testin. Muita testejä on tutut HTML- ja XHTML-testit, CSS2, CSS2.1 ja CSS3 -testit sekä HTTP-protokollan testaus. Odotetusti testin julkaisun aikaan yksikään nykyselaimista ei läpäissyt testiä, vaan jäi 40–60 pisteen kohdalle. Ensimmäisinä täysiin pisteisiin yltäneet olivat Operan julkaisematon betaversio, sekä Safari ja sen Webkit-moottorin uusin kehitysversio. Safari oli ensimmäinen julkisesti saatavilla ollut selain, joka läpäisi testin. == Testi == Testillä testataan selaimen yhteensopivuutta seuraavilla osa-alueilla: * DOM2: Core, Events, HTML, Range, Style, Traversal ja Views * ECMA-komentosarjakieli * HTML4 * HTTP * Mediakyselyt * CSS- valitsimet * XHTML 1.0 * CSS2, CSS2.1 ja CSS3 * URI-testit * SVG == Selaimet ja pistemäärät == Vuoden 2012 jälkeen vain Internet Explorer 10 ei saanut maksimipisteitä kun verrataan suosituimpia selaimia (Internet Explorer, Chrome, Firefox, Opera ja Safari). Vuonna 2016 ainoa hieman käytetty selain, joka ei pääse testiä läpi on Internet Explorer 8. StatCounterin mukaan sillä on noin 1% käyttäjäkunta. Acid3 pisteet Selain Versio Pisteet (max. 100) Huomiot Internet Explorer 9.0 100 Safari 5.0 100 Opera 10 100 Uzbl 2011.03.17 100 Chrome 11.0.696.68 100 Chrome 2.0.172.33 100 Ilmoituksella LINKTEST FAILED Mozilla Firefox 11.0 100 Mozilla Firefox 4.0 97 Mozilla Firefox 3.6 94 Konqueror 4.2.4 87 Opera 9.64 85 Mozilla Firefox 3.0.11 72 Mozilla Firefox 2.0.0.12 50 Internet Explorer 8.0 20 Internet Explorer 7.0 12 ja 13 Internet Explorer 6.0 6 == Katso myös == * Acid2 == Lähteet == == Aiheesta muualla == * Acid3 -testin kuvaussivu * Acid3-testi Varoitus: saattaa kaataa selaimen. Luokka:Acid-testit de:Acid (Browsertests)#Acid3 sv:Acid webbläsartester#Acid3
Vakuutusperiaate

Vakuutusperiaate tarkoittaa sitä, että vakuutusmaksulla katetaan vakuutetulle koituvat etuudet ja maksu vastaa riskiä. Riski tasoitetaan yli kaikkien vakuutettujen joukkoon (kohorttiin) kuuluvien. Eläkevakuutuksessa vakuutetun riittää säästää eläkevakuutuksella summa, jolla voi varautua keskimääräiseen elinikään, kun taas sukanvarteen säästämällä pitäisi varautua maksimaaliseen elinikään. Luokka:Vakuutustoimi
Reg Smythe

Reginald ”Reg” Smythe (10. heinäkuuta 1917 - 13\. kesäkuuta 1998) oli brittiläinen sarjakuvataiteilija, joka loi sanomalehtisarja Lätsän. Smythe syntyi Hartlepoolissa. Toisen maailmansodan aikaan hän palveli Pohjois- Afrikassa, jossa hän kehitti piirtotaitoaan tekemällä julisteita amatööriteatterien esityksiin. Saatuaan vapautuksen hän muutti Lontooseen, jossa toimi postivirkailijana. Hän jatkoi julisteiden tekemistä, mutta siirtyi sarjakuvien piirtämiseen 1950-luvulla. Lätsä ("Andy Capp") alkoi Daily Mirror -lehdessä vuonna 1957. Pian se alkoi ilmestyä myös Amerikassa vuonna 1963. Stripistä tuli kansainvälisesti suosittu ja Smythe voitti sillä monia palkintoja. Lätsästä tehtiin myös West End -musikaali ja tv-käsikirjoitus, ilman suurempaa menestystä. 1970-luvulla Smythe palasi Hartlepooliin, jossa hän kuoli vuonna 1998 keuhkosyöpään 80-vuotiaana. Vuonna 2007, suuren varainkeräyksen jälkeen, julkistettiin Lätsän kunniaksi suuri pronssipatsas Smythen kotikaupunkiin Hartlepooliin.http://news.bbc.co.uk/1/hi/england/tees/6248444.stm ==Lähteet== ==Aiheesta muualla== *British Cartoon Archive Luokka:Brittiläiset sarjakuvantekijät Luokka:Vuonna 1917 syntyneet Luokka:Vuonna 1998 kuolleet
David Mazzucchelli

David Mazzucchelli (s. 1960) on yhdysvaltalainen sarjakuvataiteilija ja kuvittaja. Hän nousi julkisuuteen työskennellessään Marvel DC Comics- sarjakuvayhtiöiden supersankarisarjojen parissa. Mazzuchellin myöhemmät teokset ovat olleet arvostettuja vaihtoehtosarjakuvia ja kuvituksia. Mazzucchellin ura supersankarisarjojen parissa oli lyhyt mutta merkittävä. Hän on piirtänyt arvostetut Frank Millerin käsikirjoittamat sarjakuvat Daredevil: Born Again (Marvel, 1985) ja Batman: Ensimmäinen vuosi (DC, 1987). Hän on myös piirtänyt Paul Austerin romaanin Lasikaupunki sarjakuvaversion. Hän toimii säännöllisesti The New Yorker -lehden kuvittajana. Vuonna 2009 Pantheon Books julkaisi Mazzucchellin oman käsikirjoituksensa pohjalta tekemän sarjakuvaromaanin Asterios Polyp. Mazzucchelli sai teoksesta useita Eisner- palkintoja eri kategorioissa. Mazzucchelli asuu Manhattanilla New Yorkissa ja työskentelee Rhode Island School of Designissa (RISD), missä hän opettaa sarjakuvakerrontaa ja -kuvittamista. ==Valikoitu bibliografia== ===Sarjakuvaromaaneja tai -kokoelmia=== *Paul Auster's City Of Glass (1994) Käsikirjoitus Paul Karasik *Batman: Year One (1986) Käsikirjoitus Frank Miller *Daredevil: Born Again (1986) Käsikirjoitus Frank Miller *Asterios Polyp (2009) ===Aikakausjulkaisu=== *Rubber Blanket (1991–1993) ===Sarjakuvanovelleja=== *The Fisherman and the Sea Princess (2000) *Darkseid (2000) *The Boy Who Loved Comics (2001) *Still Life (2000) *Stubs (1996) *Stop The Hair Nude (1995) *Rates Of Exchange (1994) *New String (1994) *Monday In The Park... (1994) *The Fine Art... (1993) *Phobia (1993) *A Brief History... (1992) *Hear The Atoms Splitting (1992) *Chiaroscuro (1988) ==Lähteet== Luokka:Yhdysvaltalaiset sarjakuvantekijät Luokka:Yhdysvaltalaiset kuvittajat Luokka:Eisner-palkinnon saajat Luokka:Vuonna 1960 syntyneet Luokka:Elävät henkilöt
Rachel G. Fox

Rachel G. Fox (s. 23. heinäkuuta 1996) on yhdysvaltalainen näyttelijä. Hän esiintyy Kayla Scavon roolissa televisiosarjassa Täydelliset naiset sekä hän on myös esiintynyt elokuvassa Villi tusina. Fox on lisäksi esiintynyt vierailevana tähtenä muun muassa iCarlyssä. Hän syntyi Lawrencevillessä Georgiassa. == Aiheesta muualla == * Fox, Rachel G. Fox, Rachel G. Fox, Rachel G.
Kaarlo Valli

Kaarlo Aleksander Valli (4. syyskuuta 1895 Uusikaupunki – 19. joulukuuta 1936 Turku) oli suomalainen työläiskirjailija.Kaarlo Valli kuollut, Sosialisti, 21.12.1936, nro 296, s. 4, Kansalliskirjaston digitaaliset aineistotKirjailija Kaarlo Valli kuollut, Pohjanmaan Kansa, 29.12.1936, nro 150, s. 3, Kansalliskirjaston digitaaliset aineistotKaarlo Vallin kuolinilmoitus, Sosialisti, 23.12.1936, nro 298, s. 2, Kansalliskirjaston digitaaliset aineistot Valli muutti Turkuun vuonna 1911 ja toimi päätoimisesti räätälinä. Hän työskenteli jonkin aikaa myös sanomalehden toimittajana muun muassa Vaasassa Vapaa Sana-lehdessä. Hän julkaisi näytelmiä, kertomuskokoelmia ja runoja. Valli oli mukana työväenjärjestäjen toiminnassa ja oli puhujana työväenjärjestöjen juhlissa. Hän oli useita vuosia TUL:n Turun piirin sihteerinä ja oli myös aikoinaan aktiiviurheilija. Valli kuoli joulukuussa 1936 pitkällisen sairauden jälkeen. Valli palveli Suomen sisällissodan aikana punaisten joukoissa Verner Lehtimäen johtamassa turkulaisessa ratsukomppaniassa. Lehtimäki oli myöhemmin esikuvana Vallin Liekeissä-romaanin päähenkilölle Hannes Valtimolle. Kaarlo Valli haudattiin Turun uudelle hautausmaalle. Kaarlo Vallin hautaus muodostui vaikuttavaksi surujuhlaksi, Sosialisti, 28.12.1936, nro 300, s. 6, Kansalliskirjaston digitaaliset aineistot == Teoksia == * Koston kourissa : kertomuksia ja katkelmia vuodelta 1918. Tekijä, Vaasa 1922 * Kun kuolleet puhuvat : kertomus vuodelta 1918. 1922 * Liekeissä : yhteiskunnallinen romaani Suomen v. 1918 luokkasodasta. Amerikan suomalaiset sosialistiset kustannusliikkeet, Astoria, Oregon 1922 * Taistelun varrelta. Tekijä, Vaasa 1922 * Vannoutuneet : yhteiskunnallinen kuvaus v. 1918 jälkeiseltä ajalta, jatkoa Liekeissä-teokseen. Tekijä, Vaasa 1922 * Sytykkeitä : kertomuksia ja kuvauksia Venäjän vallankumouksesta. Tekijä, Vaasa 1923 == Lähteet == * Suomen kirjailijat tietokanta * Verneri Lehtimäen kirjallinen muotokuva === Viitteet === Luokka:Suomalaiset työläiskirjailijat Luokka:Suomen sisällissodan punaiset Luokka:Vuonna 1895 syntyneet Luokka:Vuonna 1936 kuolleet
Maxcy Gregg

Maxcy Gregg (1. elokuuta 1814 Columbia, Etelä-Carolina, Yhdysvallat – 15. joulukuuta 1862Aphillcsa.goellnitz.org ) oli yhdysvaltalainen juristi, sotilas Yhdysvaltain armeijassa Meksikon–Yhdysvaltain sodan aikana ja konfederaation prikaatikenraali Yhdysvaltain sisällissodassa. Greggin isoisä oli Yhdysvaltain laivaston kommodori Esek Hopkins. Gregg opiskeli Etelä-Carolinan yliopistossa. Hän harjoitti lakimiehen tointa isänsä kanssa ja oli läsnä Meksikon–Yhdysvaltain sodassa, mutta ei ilmeisesti joutunut sotatoimiin. Greggillä oli tietoa monelta opinalalta, kuten astronomiasta, ornitologiasta, kasvitieteestä ja kielistä, ja hän omisti oman observatorion. Kun Etelä- Carolina erosi Unionista vuonna 1861, Gregg auttoi organisoimaan 1. Etelä- Carolinan vapaaehtoiset, ja palveli rykmentin ensimmäisenä everstinä. Hänestä tuli prikaatikenraali ja hän palveli A. P. Hillin keveyssä divisioonassa. Hänen prikaatillaan oli merkittävä osa Hillin hyökkäyksessä unionin linjoille Gaines’ Millin taistelussa. Gregg sai mainetta toisessa Bull Runin taistelussa, kun hänen sotilaansa torjuivat kuusi unionin hyökkäystä, ja hän palveli Robert E. Leen Marylandin taistelussa. Fredericksburgissa Greggiä ammuttiin selkään hyökkäyksessä, jossa kenraalimajuri George Meade läpäisi kevyen divisioonan linjan. Gregg kuoli kaksi päivää myöhemmin. Hänet on haudattu Elmwoodin hautausmaalle Columbiaan, Etelä-Carolinaan. Vuoden 2003 elokuvassa Jumalan miekka Greggiä näytteli Buck Taylor. ==Lähteet== Luokka:Yhdysvaltojen sisällissodan etelävaltioiden kenraalit Luokka:Vuonna 1814 syntyneet Luokka:Vuonna 1862 kuolleet
Juha Jyrkkiö

Juha Jyrkkiö (s. 17. tammikuuta 1959 Forssa) oli suomalainen jääkiekkopuolustaja. Hän pelasi pääosan urastaan Porin Ässissä. Muita seuroja kasvattajaseura Forssan Palloseuran ohella olivat Jokerit ja HPK. Jyrkkiö tunnettiin kovaotteisena puolustajana ja hän johtikin pitkään liigan kaikkien aikojen jäähytilastoa. Hänet valittiin Pohjola-leirillä ikäluokkansa parhaaksi pelaajaksi. Jyrkkiö aloitti uransa laitahyökkääjänä, ja pääsikin "lapsilupauksena" pelaamaan kotikaupunkinsa Forssan Palloseuran pelejä jo 13-vuotiaana. Talvella 1977 hän oli Suomen paras pistemies alle 20-vuotiaiden MM-kisoissa, vaikka edustikin maataan kaksi vuotta alaikäisenä. Keskushyökkääjä Matti Forssin ketjussa Jyrkkiö saavutti seitsemässä ottelussa 11 tehopistettä, jotka koostuivat seitsemästä maalista ja neljästä syötöstä. Turnauksen pistepörssissä se oikeutti neljänteen sijaan.Tomi Salomaa: "Voimaharjoittelu jatkui ja jatkui". Iltalehti 25.10.2017 s. 34. Uran tilastot Jyrkkiöllä olivat 615 ottelua, 116 maalia + 175 syöttöpistettä eli yhteensä 291 tehopistettä. Jäähyjä kertyi 785 minuuttia. Pudotuspeleissä vastaavat tilastot olivat 42 ottelua, 4 + 9 = 13 ja 66 jäähyminuuttia. Mitalikaapissaan hänellä on peliuraltaan kaksi SM-liigan hopeamitalia. Jyrkkiö teki ensimmäisen liigamaalinsa 16 vuoden, 8 kuukauden ja 11 vuorokauden ikäisenä ja hän oli vuoteen 2011 asti nuorin maalintekijä SM-liigassa. Lokakuussa 2011 Aleksander Barkov teki maalin 16 vuoden ja yhden kuukauden ikäisenä. Peliuransa jälkeen Jyrkkiö on toiminut juniorivalmentajana valmentaen muun muassa Ässien 1989 -syntyneet C-juniorit Suomen mestareiksi kaudella 2004–2005. Hän on myös valmentanut Suomen alle 16-vuotiaiden maajoukkuetta. Hänen poikansa Jesse Jyrkkiö nousi kaudella 2007–2008 Ässien edustusmiehistöön. Jyrkkiö pelaa golfia ikämiesten SM-tasolla tasoituksella 1,3. == Tilastot == 1974–1975 FPS I-div. 20 0 5 5 2 – – – – – 1975–1976 FPS SM-liiga 36 7 5 12 42 – – – – – 1976–1977 FPS SM-liiga 34 14 7 21 37 – – – – – JMM 7 7 4 11 8 1977–1978 FPS I-div. 34 3 14 17 67 – – – – – JMM 6 1 5 6 10 1978–1979 Jokerit SM-liiga 36 12 8 20 45 – – – – – JMM 6 0 2 2 9 1979–1980 Ässät SM-liiga 36 9 19 28 37 7 0 1 1 17 1980–1981 Ässät SM-liiga 36 3 5 8 46 2 0 1 1 0 1981–1982 Ässät SM-liiga 35 7 6 13 44 9 1 4 5 4 1982–1983 Ässät SM-liiga 35 11 12 23 58 – – – – – 1983–1984 Ässät SM-liiga 35 3 9 12 62 8 2 2 4 14 Olympiajoukkue SM-liiga 8 2 0 2 10 – – – – – 1984–1985 Ässät SM-liiga 36 2 11 13 51 8 1 1 2 17 1985–1986 Ässät SM-liiga 36 8 14 22 36 – – – – – 1986–1987 Ässät SM-liiga 43 6 23 29 99 – – – – – 1987–1988 Ässät SM-liiga 43 9 16 25 58 – – – – – 1988–1989 HPK SM- liiga 38 8 12 20 38 – – – – – 1989–1990 HPK SM-liiga 42 2 7 9 28 – – – – – 1990–1991 Ässät SM-liiga 42 8 12 20 50 – – – – – 1991–1992 Ässät SM-liiga 44 5 9 14 44 8 0 0 0 14 16 kautta yhteensä SM-liiga 615 116 175 291 785 42 4 9 13 66 ==Lähteet== == Aiheesta muualla == * * Iltalehti.fi 26.10.2017: Pilattiinko takavuosien suomalainen superlupaus ja pörssihai? Luokka:Suomalaiset jääkiekkoilijat Luokka:Vuonna 1959 syntyneet Luokka:Elävät henkilöt
Emil Collan (haulikkoampuja)

Emil Johannes Collan (21. toukokuuta 1882 Savonlinna – 22. joulukuuta 1948 Pohja) oli suomalainen haulikkoampuja. Ammatiltaan hän oli tehtaan isännöitsijä Pohjan kunnassa. Emil Collan osallistui vuoden 1912 Tukholman olympialaisiin Suomen ampumajoukkueessa. Hän sijoittui haulikkoammunnan henkilökohtaisessa kilpailussa 32. sijalle. Joukkuekilpailussa Suomi sijoittui viidenneksi 233 pisteellä. Joukkueessa ampuivat Collanin (37 pistettä) lisäksi Carl Bacher (44), Robert Huber (43), Adolf Schnitt (41), Karl Fazer (36) ja Axel Londen (32). Emil Johannes Collanin isä oli päätoimittaja Emil Collan (1851–1900) ja äiti Matilda Charlotta o.s. Allén (s. 1851). Collanin puoliso oli vuodesta 1913 Ellen Maria o.s. Littow (s. 1892). Pariskunnalle syntyi viisi lasta: Saga (1913), Ellen (1915), Brynhild (1916), Björn (1919) ja Kitty (1921). == Lähteet == * Suuri olympiateos 2 * Luokka:Suomalaiset ampujat Luokka:Vuonna 1882 syntyneet Luokka:Vuonna 1948 kuolleet
Otto Granström

Otto Emil Granström (4. lokakuuta 1887 Hämeenlinnan mlk – 1. toukokuuta 1945 Nurmijärvi) oli suomalainen metsänhoitaja sekä joukkuevoimistelun Suomen mestari ja olympiamitalisti. ==Henkilöhistoria== Granströmin vanhemmat olivat rautatieläinen Karl Otto Granström ja Johanna Elisabeth Olin ja puoliso vuodesta 1914 Kaisu Agnes Lönn. Hän tuli ylioppilaaksi Hämeenlinnan klassillisesta lyseosta 1906 ja valmistui metsänhoitajaksi 1910. Granström toimi 1911 avustajana Joroisten kruununpuistossa, Pieksämäellä Nikkarilan metsäkoulussa sekä Lestin, Taivalkosken, Kuusamon Kitkan ja Simon hoitoalueilla, 1912 Parkanon hoitoalueella ja Siuron sahalla, 1913 Kevätniemen sahalla johtajan avustajana ja kassanhoitajana, vuodesta 1914 samassa toimessa Siuron sahalla, 1918 Ab Walkiakosken metsänhoitajana, vuodesta 1919 August Eklöfin perustamana Aug. Eklöf Ab:n metsänhoitajana ja vuodesta 1925 yhtiön omistaman Hämeenlinnan Höyrysahan isännöitsijänä. ==Urheilusaavutukset== Granström saavutti Suomen joukkueessa pronssimitalin joukkuevoimistelussa Lontoon kesäolympialaisissa 1908. Suomen mestaruuden hän voitti Ylioppilasvoimistelijain joukkueessa vuonna 1909. == Lähteet == * * Otto Granström Biography and Olympic Results Sports Reference LLC. ===Viitteet=== Luokka:Suomalaiset metsänhoitajat Luokka: Suomalaiset yritysjohtajat Luokka:Suomalaiset voimistelijat Luokka:Suomalaiset olympiamitalistit Luokka:Vuonna 1887 syntyneet Luokka:Vuonna 1945 kuolleet
Noormarkun Koitto

Noormarkun Koitto on noormarkkulainen urheiluseura. Seuran lajeja ovat jalkapallo, futsal, salibandy ja aikuisten kuntoliikunta. Seurassa on aiemmin pelattu myös koripalloa. ==Jalkapallo== Jalkapalloa pelaa Koitossa 11 joukkuetta. Seurassa on kaudella 2023 2 miesten joukkuetta ja 1 naisten joukkue. Juniorijoukkueet ovat kahden ikäluokan yhdistelmäjoukkueita, ja yhteensä seurassa on 5 poikajoukkuetta ja 3 tyttöjoukkuetta. Seura palkittiin tekemästään tyttöfutistyöstä TUL Tasa-arvo- ja yhdenvertaisuuspalkinnolla vuonna 2021. Jalkapallojaoston puheenjohtajana toimii Heidi Hietaoja. Lisenssipelaajia jalkapallossa on noin 280. Miesten edustusjoukkue pelaa kaudella 2023 Suomen palloliiton Satakunnan piirin 5.divisioonassa. Joukkue osallistuu myös futsalin sarjapeleihin. ==Salibandy== Salibandya harrastetaan miesten edustusjoukkueen lisäksi viidessä juniorijoukkueessa kaudella 2022-2023. Lisenssipelaajia on noin 80. Miesten joukkue pelaa 5.divisioonaa. Salibandyjaoston puheenjohtajana toimii Sari Rajala. ==Kuntoliikunta== Kuntoliikuntajaosto järjestää lentopalloa, sählyä, koripalloa ja erilaisia kuntoliikuntatapahtumia aikuisille. ==Aiheesta muualla== * Urheiluseuran kotisivut Luokka:Suomalaiset jalkapalloseurat Luokka:Suomalaiset koripalloseurat Luokka:Porilaiset urheiluseurat Luokka:Vuonna 1921 perustetut urheiluseurat Luokka:Noormarkku Luokka:Suomen Työväen Urheiluliiton jäsenseurat
Ennalta-asetettu harmonia

Ennalta-asetettu harmonia tai ennalta säädetty harmonia () on Gottfried Leibnizin parallelistinen filosofinen teoria kausaliteetista. Sen mukaan jokainen substanssi vaikuttaa ainoastaan itseensä, mutta kaikki kaikkeuden substanssit (sekä aineelliset että henkiset) näyttävät kaikesta huolimatta olevan kausaalisissa suhteissa toisiinsa, koska Jumala on ikään kuin ohjelmoinut ne etukäteen toimimaan harmoniassa toisiinsa nähden. Leibnizin termi tällaisille substansseille oli ikkunattomat monadit. Leibnizin teoria tunnetaan parhaiten ratkaisuyrityksenä mielen ja ruumiin ongelmaan, eli ongelmaan siitä, kuinka aineettomaksi käsitetty mieli ja aineellinen ruumis voivat vaikuttaa toisiinsa. Leibniz ei ainoastaan kieltänyt mielen ja ruumiin välistä vuorovaikutusta, vaan hylkäsi myös aineellisten kappaleiden välisen keskinäisen vuorovaikutuksen, selittäen kaiken kausaation ennalta-asetetun harmonian kautta. Ennalta-asetetun harmonian vallitessa jokaisen kappaleen ja mielen ”ohjelmoinnin” tulee olla äärimmäisen monimutkainen, koska vain ne itse saavat aikaan kaikki liikkeensä ja ajatuksensa koko olemassaolonsa ajan. Jotta substanssit vaikuttaisivat olevan vuorovaikutuksessa keskenään, jokaisen substanssin ”ohjelman” tulee sisältää kuvaus kaikesta siitä, kuinka olion tulee käyttäytyä historiansa aikana kaikissa vuorovaikutustilanteissa, jotka näyttävät sattuvan. Näin ennalta-asetetun harmonian teoriaa voidaan kritisoida esimerkiksi occamin partaveitsen perusteella: olisi yksinkertaisempaa, että kaikkeus koostuu todella vuorovaikutuksessa olevista olioista, kuin jos se koostuu olioista joiden kaikkien tulee käyttäytyä niin kuin ne olisivat vuorovaikutuksessa koko muun kaikkeuden kanssa. Voitaisiin myös katsoa, että jos mieli käyttäytyisi kuin ikkunaton monadi, tällöin ei ole välttämätöntä olettaa minkään mielen ulkopuolisen olion olemassaoloa. Tämä johtaisi solipsismiin, jonka mukaan kaikkeus koostuu pelkästään (yhdestä) mielestä. Leibniz vaikuttaa myöntävän tämän johtopäätöksen teoksensa Discours de métaphysique osassa 14. Hän kuitenkin väittää, että hänen periaatteensa, jonka mukaan Jumala on luonut parhaan ja harmonisimman mahdollisen maailman, määrää, että jokaisen monadin havainnot (sisäiset tilat) ”ilmaisevat” kaikkeutta kokonaisuudessaan, ja että monadin ilmaisema kaikkeus todella on olemassa. Vaikka Leibniz sanoo jokaisen monadin olevan ”ikkunaton”, hän väittää monadien toimivan ”peilinä” koko muusta kaikkeudesta. == Katso myös == * Okkasionalismi == Lähteet == == Aiheesta muualla == * Luokka:Mielenfilosofia Luokka:Metafysiikka
GeForce 9 -sarja

Geforce 9 -sarja on Nvidian yhdeksännen sukupolven grafiikkasuoritinsarja. == Mallit == Sarjan mallit ovat: *GeForce 9500 **GeForce 9500 GT *GeForce 9600 **Geforce 9600 GT *GeForce 9800 **GeForce 9800 GX2 **GeForce 9800 GT **GeForce 9800 GTX **GeForce 9800 GTX+ == NVIDIA GeForce 9-sarjan tietoja == GeForce 9000-sarja on Nvidian Geforce 8000-sarjan päivitys uusille 65nm ja 55nm valmistustekniikoille. Piirien sisäinen arkkitehtuuri on pysynyt hyvin samanlaisena, tosin mallien laskentayksikkömäärissä ja muistikaistan leveyksissä on myös tapahtunut hiukan muutoksia. Huippumallien 8800 → 9800 välillä muistikaista kavennettiin 384 bitistä 256 bittiin kustannussyistä. Kellotaajuuden nosto kuitenkin kompensoi tästä aiheutuneen suorituskykyhäviön ja 9800-sarja on silti 8800-sarjaa tehokkaampi. Piirillä on 128 varjostinsuoritinta, sama määrä kuin edeltäjälläkin. 9000-sarjan myötä tuotiin markkinoille myös kaksi GeForce 9800-piiriä samalla kortilla sisältävä 9800GX2. Ratkaisu säästää tilaa ja on hiukan halvempi kuin kaksi erillistä näytönohjainkorttia yhteistoiminnassa. Alemmissa hintaluokissa tuli enemmän muutoksia; GeForce 9600GT on täysin uusi piiri joka sijoittuu suorituskyvyltään vanhan 8600n ja 8800n puoliväliin, sisältäen 64 varjostinsuoritinta ja 256-bittisen väylän, 8600n 32n ja 128-bittisen väylän sijaan. == 9600 sarja == GeForce 9600 näytönohjaimet perustuvat G94 grafiikkapiiriin.http://mato78.com/artikkelit/7263-geforce-9600gt-vertailu G94 grafiikkapiiri valmistetaan 65 nanometrin valmistusprosessilla. Stream prosessoreita g94 grafiikkapiirissä on 6400. Grafiikkapiirin referenssikellotaajuus on 6 mhz ja GDDR3 muistin kellotaajuus on 162500 mhz. Kortin muistiväylä on 4096 bittinen jolloin muistikaistan siirtokyky on 62 gt sekuntia kohti. Transistoreita on 55 miljoonaa. Vanhan 8600n uudemmalla valmistustekniikalla valmistettuja malleja myydään nimellä GeForce 9500 GT. Näytönohjaimessa on 3200 stream-prosessoria ja sen grafiikkaydin toimii 1550 megahertsin kellotaajuudella. Lisäksi markkinoilla on halvempia malleja mm. nimellä GeForce 9400. 9000-sarja tukee myös piirisarjan integroidun näytönohjaimen sekä erillisen näytönohjaimen yhteistoimintaa, Nvidia kutsuu tätä nimellä Hybrid SLI. == Lähteet == * Digitoday * It-viikko * Mikrobitti 8/2008 s.60-61 ===Viitteet=== Luokka:Nvidia Luokka:Grafiikkasuorittimet Luokka:Vuoden 2008 tekniikka
Bond Cars

Bond Cars Ltd oli brittiläinen autonvalmistaja. Yritys perustettiin 1948, ja Bond-merkillä tehtiin erilaisia kääpiöautoja vuoteen 1974 asti. Malleja olivat muun muassa Bond Minicar ja Bond Bug. Bond Minicaria valmistettiin vuosina 1949–1966 kaikkiaan 24 482 kappaletta ja Bond Bugia vuosina 1970–1974 kaikkiaan 2 270 kappaletta. ==Historiaa== Kolmipyöräisiä Bond-kääpiöautoja alkoi valmistaa Sharp's Commercials Limited Lancashiren Prestonissa vuonna 1949. Ensimmäinen nelipyöräinen auto oli yhdessä Standard-Triumphin kanssa suunniteltu 2+2-paikkainen urheiluauto Bond Equipe (1963). Sen moottori ja alusta oli peräisin Triumphilta, kun taas kori oli pääosin Bondin omaa lasikuituvalmistusta. Yhtiö muutti vuonna 1964 nimekseen Bond Cars Limited. Vuonna 1969 sen osti kilpaileva kääpiöautojen valmistaja Reliant, joka sulki Bondin tehtaan mutta valmisti autoja Bond-nimellä vuoteen 1974 asti. Viimeiseksi malliksi jäi vuonna 1970 esitelty, modernin näköinen kolmipyöräinen Bond Bug, joka perustui paljolti Reliantin tekniikkaan. Helsingin Sanomien Jukka Miettinen näki kolmipyöräisen, lasikuitukorisen Bond Bugin Lontoon autonäyttelyssä syksyllä 1971 ja toivoi sen tuonnin aloittamista Suomen autoveron ja tilapäisen pisteveron pysäyttämille automarkkinoille. 700-kuutioisella moottorilla varustettua kaksipaikkaista kääpiöautoa ei kuitenkaan koskaan tuotu Suomeen. ==Lähteet== Luokka:Autonvalmistajat Luokka:Brittiläiset teollisuusyritykset Luokka:Entiset brittiläiset yritykset
Hannah Hodson

Hannah Hodson (s. 10. syyskuuta 1991 San Francisco, Kalifornia) on yhdysvaltalainen näyttelijä. Hänellä oli Shameikan rooli Randa Hainesin elokuvassa The Ron Clark Story (2006), josta hän voitti Young Artist Awardin 2007. Hodson syntyi San Franciscossa, Kaliforniassa, mutta muutti kaksivuotiaana New Yorkiin. Hänen ensimmäinen elokuvansa oli Spike Leen ohjaama lyhytelokuva Jesus Children of America (2005). == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Randa Haines

Randa Haines (s. 20. helmikuuta 1945) on yhdysvaltalainen elokuvaohjaaja, jonka tekemä on muun muassa Sanaton rakkaus (1986). Marlee Matlin voitti roolistaan kyseisessä elokuvassa parhaan naispääosan Oscarin. Los Angelesissa, Kaliforniassa syntyneen Hainesin muun tuotannon joukossa on televisioelokuva The Ron Clark Story (2006). Ohjaaja voitti Berliinin Hopeisen karhun (1987) ja oli Emmy-ehdokkaana (1984). == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1945 syntyneet Luokka:Elävät henkilöt
Roy Babbington

Roy Babbington (s. 8. heinäkuuta 1940) on brittiläinen rock- ja jazzbasisti. Hän oli Soft Machine -kokoonpanon jäsen. 1960–1970-lukujen vaihteessa Babbington soitti myös Delivery-nimisessä yhtyeessä. Babbington on myöhemmän uransa aikana tehnyt yhteistyötä useiden artistien kanssa; hän esiintyi muun muassa Judie Tzuken albumilla Welcome to the Cruise (1979). Luokka:Brittiläiset basistit Luokka:Vuonna 1940 syntyneet Luokka:Elävät henkilöt
Tahkoluodon voimalaitos

Tahkoluodon voimalaitos oli vuonna 1976 valmistunut Porin Tahkoluodossa sijaitseva Pohjolan Voiman omistama hiilivoimalaitos, joka suljettiin 2015. Laitosta modernisoitiin useaan otteeseen, ja sen sähköteho oli 235 MW. Myöhemmin valmistunut Meri-Porin voimalaitos käyttää samaa 150 metriä korkeata savupiippua. Voimalaitos suljettiin kannattamattomana vuonna 2015 ja helmikuussa 2017 Pohjolan Voima ilmoitti sen purkamisesta. == Lähteet == == Aiheesta muualla == * Luokka:Suomen kivihiilivoimalat Luokka:Porin rakennukset ja rakennelmat Luokka:Pohjolan Voima
Hietamäen kirkko

Hietamäen kirkko voi tarkoittaa seuraavia asioita: * Hietamäen kappeli, entinen kirkkorakennus Mietoisissa Varsinais-Suomessa * Hietamäen kirkko, entinen kirkkorakennus Hietamäellä Inkerinmaalla
Stand Watie

Stand Watie (12. joulukuuta 1806 – 9. syyskuuta 1871) oli cherokee- heimojohtaja ja etelävaltioiden armeijan prikaatikenraali Yhdysvaltain sisällissodassa. Watie oli ainut prikaatinkenraalin arvon etelävaltioiden armeijassa saavuttanut intiaani ja myös viimeinen antautunut etelävaltioiden kenraali hänen laskiessa aseensa kesäkuussa 1865. Watie toimi myös sisällissodan ja intiaanien pakkosiirtojen jakamien cherokeiden Etelävaltioiden puolelle asettuneen joukon johtaja. ==Elämäkerta== Stand Watie syntyi nykyisen Georgian osavaltion alueella vuonna 1806. Hänen isänsä oli täysverinen ja äiti puoliverinen cherokee. Watien suvusta oli lähtöisin monta cherokeiden johtohahmoa. Hänen setänsä Major Ridge oli yhden cherokeeryhmän johtaja, hänen serkkunsa Rollin Ridge tuli tunnetuksi runoilijana ja kirjailijana Kaliforniassa ja hänen veljensä Elias Boudinot oli Cherokee Phoenixin perustaja ja yksi cherokeiden väestönsiirrot aloittaneen New Echotan sopimuksen allekirjoittajista. Watie itse kuului cherokeiden vähemmistöryhmään, joka piti väestönsiirtoja intiaaniterritorioon nykyiseen Oklahomaan hyvänä ratkaisuna valkoisten leviämiselle intiaanien maille. Niinpä myös Watie oli yksi New Echotan sopimuksen allekirjoittajista. Watie ja muut allekirjoittaneet saapuivat Oklahomaan vuonna 1837 ennen cherokeiden valtaosaa, jotka pakkosiirrettiin alueelle niin sanotun kyynelten tien aikana. Siirtoa vastustaneita cherokeita johti John Ross ja heidän saavuttuaan Oklahomaan siirron vastustajien ja kannattajien kesken syntyi yhteenottoja. Watien sukulaiset Boudinot, Major Ridge ja John Ridge teloitettiin ja Watie nousi näin siirron kannattajien johtohahmoksi. Cherokeiden keskinäiset kahnaukset siirron takia jatkuivat aina vuoteen 1846 saakka, jolloin osapuolten välille solmittiin rauha Yhdysvaltojen välityksellä. Vuoden 1846 ja Yhdysvaltojen sisällissodan syttymisen välillä Watiellä oli asianajajatoimisto ja hänestä tuli myös orjuutta kannattaneen Knights of the Golden Circle- järjestön jäsen. Etelävaltioiden erottua Yhdysvalloista vuonna 1861 Watie perusti chereokee ratsuväkirykmentin ja käytti joukkojaan ja vaikutusvaltaansa painostaakseen cherokeiden johtajaa ja vanhaa vihollistaan John Rossia liittymään sotaan etelävaltioiden puolella. Painostus toimi ja Ross olikin jonkin aikaa etelävaltioiden puolella sodan alussa, kunnes hän pakeni Philadelphiaan. Rossin paettua Watiestä tuli konfederaation cherokeiden johtaja. Sodan aikana Watie otti osaa esimerkiksi Pea Ridgen (1861), Wilson's Creekin (1861) ja Cabin Creekin ensimmäiseen taisteluun (1863). Watie ylennettiin prikaatinkenraaliksi vuonna 1864. Watie tunnettiin etenkin joukkojensa sissitaktiikoista. Kesäkuussa 1865 Watie laski aseensa viimeisenä etelävaltioiden kenraalina lähes kaksi kuukautta etelävaltioiden antautumisen jälkeen Appomattoxissa. Sodan jälkeen Watie vetäytyi politiikasta ja palasi kotiseudulleen, jossa hän kuoli vuonna 1871. ==Lähteet== Luokka:Yhdysvaltojen sisällissodan etelävaltioiden kenraalit Luokka:Vuonna 1806 syntyneet Luokka:Vuonna 1871 kuolleet Luokka:Cherokeet
Lasse Nordlund

Lasse Nordlund (s. 1965 Helsinki) on suomalainen yhteiskunnallinen ajattelija, joka elää Suomen maaseudulla omavaraisesti valmistaen vaatteensa ja työkalunsakin itse sekä kooten ravintonsa pienviljelmältä ja lähiluonnosta. Nordlund eli nuoruuden Saksassa ja oli kiinnostunut fysiikan opiskelemisesta. Hän alkoi kuitenkin epäillä tavanomaisen elämän kestävyyttä ja mielekkyyttä ja päätti kokeilla elämää omavaraistaloudessa. Nordlund ryhtyi opiskelemaan kirjojen ja omien kokeilujen kautta tavaroiden valmistamista ja ravinnon hankkimista. Lopulta hän pystyi elämään Pohjois-Karjalan Valtimolla useiden vuosien ajan (1992-2004) täysin omavaraisesti. Nykyään hän elää perustamansa perheen kanssa, edelleen lähes omavaraisesti. Nordlundin mukaan yksi ihminen tarvitsee noin viisi aaria viljelymaata elääkseen ilman lisäruoan ostamista. Tärkein ravintokasvi hänelle on ollut lanttu. Omavaraistaloudessa Nordlund käyttää sieniä 200 kiloa vuodessa ja marjoja noin saman verran. Karjan hän jätti pois, koska eläinten ylläpito (esimerkiksi rehunviljely) osoittautui liian aikaa vieväksi, jotta se olisi ollut mielekästä. Villa ja nahka ovat sen sijaan vaatteita ajatellen Nordlundin mukaan käteviä, koska ne kestävät paljon puuvillaa kauemmin. Nordlund väittää, että on pystynyt elämään vuosikausia ilman suolaa, vaikka aluksi suolan pois jättäminen aiheutti hänelle terveysongelmia. WC-paperin sijaan Nordlund käyttää kuivattua rahkasammalta. Nordlundin kokeilun taustalla on hänen käsityksensä, että vain luontaistalouteen perustuva elämä on pitkällä aikavälillä materiaalisesti kestävällä pohjalla. Syksyllä 2008 Palladium Kirjat julkaisi Nordlundin ja Maria Dorffin kirjoittaman teoksen Elämämme perusteista: Pohdintoja työstä, rahasta ja energiasta omavaraisen elämänkokemuksen valossa. Dorffin ja Nordlundin perustama Omavaraopisto pyrkii tarjoamaan perustaidot omavaraisuuteen. Se toimii yhteistyössä Kainuun Opiston kanssa. == Teos == * Teoksen verkkoversio, toinen linkki * Antti Salminen, Touko Hujanen: Lantun henki (Poesia, 2023) == Lähteet == == Aiheesta muualla == * *Nordlund, Lasse: Elämämme perusteista – yhteiskunnallinen essee. Julkaistu myös Elonkehä- lehdessä. * * Luokka:Kehityskriitikot Luokka:Yhteiskunnalliset ajattelijat Luokka:Suomalaiset henkilöt Luokka:Vuonna 1965 syntyneet Luokka:Elävät henkilöt
Urbain Le Verrier

Urbain Jean Joseph Le Verrier (joissakin lähteissä Leverrier, 11. maaliskuuta 1811 Saint-Lô – 23. syyskuuta 1877 Pariisi)Urbain-Jean-Joseph Le Verrier oli ranskalainen tähtitieteilijä, joka muistetaan parhaiten laskelmistaan, joiden avulla Neptunus löydettiin. Hän syntyi Saint-Lôssa ja vietti suuren osan urastaan Pariisin observatoriossa, jonka johtajana hän toimi vuosina 1854–1870 ja 1873–1877. Le Verrier havaitsi Uranuksen kiertoliikkeen poikkeavan Newtonin gravitaatiolain mukaisista ennusteista, joissa oli otettu huomioon myös tunnettujen planeettojen vetovoimat. Tästä hän päätteli, että poikkeamat aiheutuivat Uranuksen radan ulkopuolella olevasta tuntemattomasta planeetasta. Samaan tulokseen tosin oli hänen tietämättään jo aikaisemmin päätynyt John Couch Adams. Tämä planeetta, Neptunus, löydettiinkin kaukoputkella vuonna 1846 hyvin läheltä sitä kohtaa, missä Le Verrier oli laskenut sen olevan. Samaan tapaan Le Verrier havaitsi, että myös Merkuriuksen kiertoradan perihelikiertymä poikkesi siitä, mikä muiden planeettojen vetovoimien perusteella oli laskettavissa. Tästä hän päätteli, että myös Merkuriuksen radan sisäpuolella oli tuntematon planeetta, jolle hän antoi nimen Vulkanus. Seuraavien vuosikymmenien aikana lukuisat tähtitieteilijät yrittivät etsiä tätä oletettua planeettaa, mutta sitä ei löydetty. Myöhemmin Albert Einsteinin yleinen suhteellisuusteoria selittikin tämän poikkeaman olettamatta tuntematonta planeettaa. Le Verrier kuoli Pariisissa 66-vuotiaana. Le Verrier voitti Royal Astronomical Societyn kultamitalin vuosina 1868 ja 1876 sekä Copley-mitalin 1846. Eräs Neptunuksen renkaista on nimetty hänen mukaansa, kuten on asteroidi 1997 Leverrier. Hänen nimensä on myös yksi 72:sta Eiffel- torniin kaiverretusta. ==Lähteet== Luokka:Ranskalaiset tähtitieteilijät Luokka:Copley-mitalin saajat Luokka:Neptunus Luokka:Ranskan tiedeakatemian jäsenet Luokka:Vuonna 1811 syntyneet Luokka:Vuonna 1877 kuolleet
Donald J. Cram

Donald James Cram (22. huhtikuuta 1919 Chester − 17. kesäkuuta 2001 Palm Desert) oli yhdysvaltalainen kemisti. Hän sai Nobelin kemianpalkinnon vuonna 1987 "isäntä- ja vierasmolekyylien sekä niiden kompleksien suunnittelusta". Cram jakoi palkinnon Jean-Marie Lehnin ja Charles J. Pedersenin kanssa. Cram opiskeli Nebraskan yliopistossa Lincolnissa. Tohtoriksi hän valmistui Harvardin yliopistosta vuonna 1947. Samana vuonna hän siirtyi Kalifornian yliopistoon Los Angelesiin ja sai sieltä professorin viran vuonna 1956. Cram jatkoi Pedersenin aloittamaa kruunueettereiden, tiettyjen metallien ioneja tunnistamaan ja kuljettamaan pystyvien rengasmaisten eettereiden, synteesiä. Cram jatkoi tätä työtä kolmanteen ulottuvuuteen ja loi erimuotoisia molekyylejä, jotka muotonsa takia pystyivät sulkemaan sisälle kokonaisia molekyylejä. Näitä yhdisteitä kutsutaan karserandeiksi. Hänen työnsä kehittivät entsyymien kaltaisten molekyylien syntetisoimista laboratorio- oloissa. Lisäksi Cram tutki myös stereokemiaa. Cram oli myös kansainvälisen tiedeakatemian jäsen. == Lähteet == Luokka:Nobelin kemianpalkinnon saajat Luokka:Yhdysvaltalaiset kemistit Luokka:Yhdysvaltalaiset professorit Luokka:Vuonna 1919 syntyneet Luokka:Vuonna 2001 kuolleet
Kyösti Vilmi

Kyösti Vilmi (s. 1960) on suomalainen voimanostaja. Hän voitti voimanoston maailmanmestaruuden 3 kertaa. Hän voitti vuonna 1988 sarjassa alle 125 kg yhteistuloksella 930,0 kg. Lisäksi hän voitti vuosina 1989 ja 1990 (IPF- liitto). Hänen nimissään on jalkakyykyn Suomen ennätys 365,0 kg sarjassa alle 110 kg, joka on tehty vuonna 1985. Kyösti Vilmi voitti myös penkkipunnerruksen maailmanmestaruuden 1991 Saksassa sarjassa +125kg tuloksella 252,5kg. == Lähteet == Luokka:Suomalaiset voimanostajat Luokka:Vuonna 1960 syntyneet Luokka:Elävät henkilöt
Tony Campos

Tony Campos (s. 8. maaliskuuta) on death metal -yhtye Asesinon laulaja- basisti. Hän tuli tunnetuksi industrial metal -yhtye Static-X:n basistina, jossa hän toimi vuodesta 1994 vuoteen 2010. Campos jätti yhtyeen johtuen erimielisyyksistä Wayne Staticin kanssa ja siitä, kuinka hän ei hyväksynyt Staticin vaimon Tera Wrayn vaikuttavan yhtyeeseen ja sen toimintatapoihin. ==Ura== Tony Campos oli Wayne Staticin kanssa ainoa Static-X:n jäsen, joka on ollut alusta asti yhtyeen kokoonpanossa mukana. Hän on myös vuodesta 2002 lähtien soittanut bassoa Asesino nimisessä yhtyeessä, ja vuodesta 2007 Ministryssä bändin entisen basistin Paul Ravenin kuoltua.http://www.roadrunnerrecords.com/blabbermouth.net/news.aspx?mode=Article&newsitemID;=84695 Pian Ministry lopetti, joten Campos oli yhtyeen viimeinen basisti. Vuonna 2001 Campos joutui moottoripyöräonnettomuuteen, jossa häneltä meni solisluu poikki. Static-X:ssä häntä tuurasi tuolloin Marty O'Brien.http://www.swrsound.com/news/index.php?display_article=37 Campoksella on Asesino -yhtyeessä taiteilijanimi, "Maldito X", joka on espanjaa ja tarkoittaa vapaasti käännettynä 'hitto X' -sanaa.http://www.bnrmetal.com/v2/bandpage.php?ID=Ases ==Lähteet== ==Aiheesta muualla== *Static-X:n kotisivut *Ministryn kotisivut Luokka:Yhdysvaltalaiset basistit Luokka:Syntymävuosi puuttuu Luokka:Elävät henkilöt
Kirkkopalvelut

Kirkkopalvelut ry on seurakuntien ja kristillisten toimijoiden valtakunnallinen yhteistyö- ja palvelujärjestö, hyvinvointi- ja koulutuspalvelujen tuottaja sekä hyväntekeväisyystoimija. Järjestön tehtäviin kuuluvat muun muassa Yhteisvastuukeräyksen organisointi, sekä Kotimaanapu-, Ruoka-apu.fi- ja Vapaaehtoistyo.fi -palveluiden ylläpito. Lisäksi Kirkkopalvelut järjestää Kirkkopäivät ja Tiekirkko-toimintaa. STEP-koulutus on ammattiopisto, kansanopisto ja opintokeskus. Se tarjoaa ammatillista koulutusta vuosittain 3 500 opiskelijalle, ja on kasvatus- ja ohjausalan suurin kouluttaja Suomessa. Oppilaitoksen vapaan sivistystyön lyhytkursseihin osallistuu tuhansia opiskelijoita vuosittain. Päiväkoti Valona toimii Järvenpäässä ja lastenkoti Valona Pieksämäellä. Valona Vanhuspalvelut tarjoaa tehostetun palveluasumisen hoitopaikkoja ikäihmisille Pieksämäellä. Kirkkopalvelujen omistama Kotimaa Oy on kustannusyhtiö ja viestinnän asiantuntijapalveluyritys. Kirkkopalvelujen johtaja on Ilkka Mattila. Häntä ennen tehtävässä toimi pastori Simo Huhta, joka oli myös sen ensimmäinen johtaja. Keväällä 2020 Kirkkopalvelut työllisti 352 työntekijää. Kirkkopalvelujen liikevaihto vuonna 2020 oli 32,1 miljoonaa euroa. Kirkkopalvelut on SOSTEn jäsen. Kirkkopalvelut sai alkunsa kun kaksi kirkollista järjestöä, Suomen Kirkon Sisälähetysseura ja Suomen Kirkon Seurakuntatoiminnan Keskusliitto päättivät 1990-luvun alkupuolella yhdistyä. Virallisesti yhdistyminen saatettiin päätökseen vuonna 2001. Useiden yhdistymis- ja yritysjärjestelyiden myötä syntyi nykymuotoinen Kirkkopalvelut ry. Vuonna 2013 Kirkkopalvelut yhdistyi Suomen Kirkon Seurakuntaopiston Säätiön kanssa. ==Lähteet== ==Aiheesta muualla== * Kirkkopalvelujen kotisivut * Kirkkopalvelujen Twitter * Huhta, Simo: Kirkkopalvelujen synty. Suomen Kirkon Sisälähetysseuran ja Suomen Kirkon Seurakuntatoiminnan Keskusliiton integraatio vuosina 1993-1999. Luokka:Suomen evankelis-luterilaiseen kirkkoon liittyvät järjestöt Luokka:Suomalaiset päihde- ja mielenterveysjärjestöt
Aarre Käpylä

Aarre Käpylä (s. 1964) on suomalainen voimanostaja. Hän voitti lajissaan maailmanmestaruuden vuonna 1990 sarjassa alle 110 kg ja junioreiden maailmanmestaruuden vuotta aikaisemmin. Hänellä on nimissään maastavedon Suomen ennätykset 385,0 kg sarjassa alle 110 kg ja 380,0 kg sarjassa alle 125 kg. Ensin mainittu tulos oli myös Euroopan ennätys. Käpylä on kilpaillut menestyksekkäästi myös voimamieskilpailuissa. == Lähteet == Luokka:Suomalaiset voimanostajat Luokka:Vuonna 1964 syntyneet Luokka:Elävät henkilöt
Sulo M. Hytönen

Sulo Matti Hytönen (1. joulukuuta 1880 Laukaa – 25. helmikuuta 1918 Kouvola) oli suomalainen kirjailija. Hytönen toimi kesällä 1905 Säkkijärven Vilajoen puutavaran lastauspaikalla työnjohtajana. Hänen johdollaan Vilajoen satamatyöläiset tekivät aloitteen lastaustyöliiton perustamisesta. Tämä aloite sai vastakaikua myös muilta lastaus- ja satamapaikoilta ja niinpä Suomen Satamatyöntekijäin Liitto perustettiin lokakuussa 1905. Hytösestä tuli uuden liiton sihteeri seuraavana vuonna. Hytösen aloitteesta liitto perusti lokakuussa 1906 osuuskunnan, joka julkaisi Satamatyömies-nimistä sanomalehteä ja harjoitti kaunokirjallista kustannustoimintaa. Hytösen Uni-niminen utopiaromaani ilmestyi 1906. Hän kuvaa siinä tulevaisuutta, jossa satamatyöläisten omat työosuuskunnat hallitsisivat lastausalaa ja ammattiliitolla olisi myös oma lepokoti työläisten lomanviettoa ja vanhuudenpäiviä varten. Vuonna 1907 Hytönen alkoi julkaista Feodor Dostojevskin romaania Rikos ja rangaistus pieninä vihkoina, ja hän perusti myös liiton toimitsijan William Wilenin kanssa kirjallisen aikakuslehden nimeltä Lauvantai. Hytönen joutui kuitenkin eroamaan liiton sihteerin virasta tammikuussa 1908, kun tappiolliseen kustannustoimintaan oli käytetty myös Satamatyöntekijäin liiton varoja. == Teokset == * Satamatyömies, toim. Sulo M. Hytönen. Turku: Suomen satamatyöntekijäin liitto, 1906. Sarja: Suomen satamatyötekijäin liiton julkaisu n:o 1. * Uni: kirjoittanut Sulo H. Suomen satamatyöntekijöiden kustannusosuuskunta 1906 == Lähteet == * Suomen kirjailijat tietokanta (vanhentunut linkki) * Vuosisata kuljetusalan edunvalvontaa (vanhentunut linkki) * Kotimaiset scifi- ja fantasiakirjat ajallinen luettelo 1887-2005 (Archive.org) ===Viitteet=== == Aiheesta muualla == * Sulo M. Hytösen Uni Projekti Lönnrotissa (zip-tiedosto) ja Project Gutenbergissä Luokka:Suomalaiset kirjailijat Luokka:Vuonna 1880 syntyneet Luokka:Vuonna 1918 kuolleet
Adam Cabral

Adam Cabral (s. 7. lokakuuta 1994 London, Ontario, Kanada) on kanadalainen näyttelijä. Hänet tunnetaan elokuvista Shania: A Life in Eight Albums (2005) ja The One - se oikea (2003). Hän on myös esiintynyt muun muassa sarjoissa 1-800-Missing ja Train 48. Hän on näytellyt televisiosarjoissa vuodesta 2001, esimerkiksi Wild Iris (2001). ==Aiheesta muualla== * Luokka:Lapsinäyttelijät Luokka:Kanadalaiset televisionäyttelijät Luokka:Vuonna 1994 syntyneet Luokka:Elävät henkilöt
Afro Ken

Afro Ken (, ) on San-X () -yhtiön luoma japanilainen maskottihahmo. Afro Ken on koira, jolla on sateenkaaren värinen afro. Hän on vilpitön, moitteeton ja aina hyvällä tuulella. Afro Ken on aina halukas kokeilemaan uusia asioita ja tuntee vetoa asioihin, jotka näyttävät häneltä itseltään. Hänen hiuksensa muuttuvat aina saman näköisiksi kuin asiat joita hän lähestyy. On olemassa Afro Ken -sukupuu, josta löytyvillä muilla koirahahmoilla on havainnolliset nimet, kuten Techno Ken, Funky Ken, Lord Ken, Super Afro Ken ja Normal Ken. Normal Ken poikkeaa muista hahmoista, koska tällä koiralla ei ole hiuksia. Bandai Visual ja Sunrise ovat tuottaneet Afro Kenistä 3D-animoidun OVAn. OVA myös lähetettiin maailmanlaajuisella animesatelliittitelevisiokanavalla Animax. Afro Kenistä on myös valmistettu erilaisia tuotteita kuten pehmoleluja, avaimenperiä ja pusseja. Pehmoleluille voi vaihtaa hiukset. == Aiheesta muualla == *Afro Kenin virallinen kotisivu Luokka:Leikkikalut